Vaļņu iela (Viesīte)

Vaļņu iela ir viena no Viesītes vēsturiskā centra ielām. Tā sākas no Raiņa ielas pie Viesītes pilsētas Vecajiem kapiem un lielāko daļu (270 m) ir līdzena, taisna iela ar asfalta segumu. Satiksme ielā intensīvāka mācību gada laikā, jo iela aizved līdz Viesītes vidusskolai. Likumsakarīgi padomju laikā ielu pārdēvēja par Pionieru ielu. Lai arī iela pie vidusskolas autobraucējiem beidzas, tās adresācija turpinās arī uz Valeskalniņa, kur atrodas Viesītes luterāņu baznīca, kurai piekļuve realizēta arī no Brīvības ielas. Valeskalniņš ir Sēlijas paugurvaļņa vienīgais vaļņveida oss, kas austrumos norobežo vēsturisko pilsētas centru. Iela savu nosaukumu ieguvusi tieši šī vaļņa dēļ. Abpus valnim ierīkotas gājēju kāpnes, kas palīdz gājējiem nokļūt uz baznīcu un savieno Vaļņu ielu ar Kaļķu ielu.

 Ielu savienojumi 
Vaļņu iela ir savienota ar šādām ielām:
 Raiņa iela (T-veida krustojums)
 Annas Brodeles iela
 Skolas iela (T-veida krustojums)
 Kaļķu iela (tikai gājējiem)

 Objekti 
 Viesītes Vecie kapi
 Viesītes vidusskola — pabeigta 1932. gadā
 Viesītes luterāņu baznīca — iesvētīta 1939. gadā

 Skatīt arī 
 Viesīte
 Viesītes ielu uzskaitījums

 Atsauces 

Kategorija:Ielas Viesītē